《次韵叶左丞见寄 其一》
宋代·沈与求

先生少英发，身为国元龟。玉堂动敏翰，诸老叹莫追。

向来三折肱，举世推良医。小试经纶才，艰难佐筹帷。

忧时傥失声，舍我今其谁。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。